OzLabs/hebrew-wiki-articles huggingface dataset:
היפרכוס (לוויין)

היפרכוס (באנגלית: Hipparcos), היה לוויין ששוגר על ידי סוכנות החלל האירופית במטרה לקבל נתונים מדויקים בתחום עוצמת הארה, תנועה עצמית והיסט של כוכבים. הלוויין נקרא על שם אסטרונום יווני היפרכוס, אך גם מהווה ראשי תיבות של HIgh Precision PARallax COllecting Satellite.

==היסטוריה==
הרעיון הוצע על ידי המרכז הצרפתי הלאומי לחקר החלל ובשנת 1980 קיבל תמיכה של סוכנות החלל האירופית. המטרה הייתה לספק נתונים לגבי 100 אלף כוכבים עם דיוק גבוה. במטרה זו הוחלט להציב על החללית טלסקופ בקוטר 29 ס"מ. בסופו של דבר התקבלו נתונים של 120 אלף כוכבים עם דיוק כפול מהמתוכנן. 

הלוויין ומכשירי תצפית ומדידה שהותקנו בו נבנו על ידי חברות אירופאיות מאיטליה, צרפת, גרמניה, ספרד, הולנד, שוודיה ושווייץ. הלוויין שוגר לחלל ב-8 באוגוסט 1989 ממרכז החלל הגיאני בעזרת משגר מדגם אריאן 4. בגלל תקלה במנוע, הלוויין לא הצליח להגיע למסלול המתוכנן. למרות זאת בעזרת תחנות בקרה בקרקע היה ניתן לנצל אותו והוא עבד קרוב ל-3.5 שנים. 

על בסיס מידע שהתקבל פורסם Hipparcos Catalogue שכולל 118,218 כוכבים עם דיוק משופר של הנתונים. לצורכי מיפוי הכוכבים בוצע ניתוח נתונים בעזרת Tycho Data Analysis Consortium ופורסם קטלוג שכולל מעל למיליון כוכבים. עבודה על הנתונים הסתיימה בשנת 1996 וקטלוגים פורסמו ביוני 1997. מאז 1997 פורסמו אלפי מאמרים מדעיים שניצלו מידע מקטלוגים אלו.

בשנת 2000 הסתיים עיבוד נתונים נוסף שאיפשר לפרסם Tycho-2 Catalogue שכולל 2.5 מיליון כוכבים.

לאור הצלחת המשימה בשנת 2013 שוגר טלסקופ החלל גאיה.

לנארט לינדגרן (שוודיה) ומייקל פרימן (בריטניה) שהובילו את הצד המדעי של הפרויקט קיבלו פרס שאו בשנת 2022

==קישורים חיצוניים==

* 
* [https://www.cosmos.esa.int/web/hipparcos תיאור המשימה]
* [https://heasarc.gsfc.nasa.gov/docs/heasarc/missions/venera1112.html תיאור המשימה]
* 

==הערות שוליים==

קטגוריה:לוויינים אירופאיים
קטגוריה:1989 במדע
אלדו אוסולה

אלדו אוסולה (באיטלקית: Aldo Ossola; נולד ב-13 במרץ 1945) הוא כדורסלן עבר איטלקי ששיחק בעמדת הרכז. אוסולה נבחר ב-2008 ל-50 התורמים הגדולים ליורוליג ולהיכל התהילה של הכדורסל האיטלקי .<ref></ref>

== קריירת מועדונים ==
אוסולה זכה עם איניס וארזה בחמשת גביעי אירופה לאלופות (לימים יורוליג) של המועדון, ב-, , , ו-. הוא גם שיחק בעשרה גמרים רצופים (1970–1979), שיא שכמעט בלתי אפשרי לשבור. בגמר עונת הפסיד אוסולה עם קבוצתו למכבי תל אביב 77–78, ומכבי זכתה בגביע אירופה הראשון שלה.

הוא זכה עם וארזה גם בשני גביעים בין-יבשתיים (1970 ו-1973), גביע ספורטה (), 7 אליפויות הליגה האיטלקית ו-4 גביעי איטליה.

== בנבחרת איטליה ==
אוסולה היה חבר בנבחרת איטליה בכדורסל, ושיחק במדיה באליפות אירופה בכדורסל 1969.<ref></ref>

== קישורים חיצוניים ==

== הערות שוליים ==

קטגוריה:כדורסלני וארזה
קטגוריה:כדורסלני נבחרת איטליה
קטגוריה:כדורסלנים איטלקים
קטגוריה:איטלקים שנולדו ב-1945
פטריק קלימלה

פטריק קלימלה (בפולנית: Patryk Klimala; נולד ב-5 באוגוסט 1998) הוא כדורגלן פולני המשחק בעמדת החלוץ בשלונסק ורוצלב.

== קריירה ==
קלימלה נולד בשווידניצה שבפולין, ושיחק במחלקות הנוער מקומיות, עד שעבר למחלקת הנוער של לגיה ורשה. בעונת 2015/2016 הושאל לקבוצת נעוריו, לכיה דז'רז'וניוב, מהליגה הפולנית הרביעית, בה שיחק בשבעה משחקים וכבש שער אחד.

ביולי 2016 חתם ביאגלוניה ביאליסטוק מליגת העל הפולנית, ולאחר ששיחק בקבוצת הנוער שלה – ב-25 בספטמבר 2016 ערך את הופעת הבכורה שלו בקבוצה הבוגרת, בניצחון קבוצתו 2–1 על קורונה קיילצה.<ref></ref>

לקראת עונת 2017/2018 הושאל לוויגרי, גם היא מליגת העל הפולנית, וסיים את העונה כמלך השערים של הקבוצה, עם 13 שערים ב-27 משחקים.<ref></ref> בתום העונה, שב ליאגלוניה ביאליסטוק.

ב-14 בינואר 2020 נרכש על ידי סלטיק ב-4 מיליון אירו,<ref></ref> וחתם על חוזה לארבע עונות וחצי.<ref></ref><ref></ref> ב-2 באוגוסט 2020 כבש את שער הבכורה שלו במועדון, בניצחון 5–1 על המילטון אקדמיקל.<ref></ref>

ב-22 באפריל 2021 חתם על חוזה ל-4 עונות בניו יורק רד בולס.<ref></ref> את שער הבכורה שלו בקבוצה כבש קלימלה ב-23 ביוני 2021, בהפסד קבוצתו 2–3 לניו אינגלנד רבולושן.<ref></ref> את עונתו הראשונה בקבוצה סיים עם 8 שערים ו-6 בישולים. בעונתו השנייה כבש 6 שערים ובישל 5 נוספים בכל המסגרות.

ב-30 בינואר 2023 חתם בהפועל באר שבע על חוזה לשלוש שנים וחצי. ב-2 בנובמבר 2023, בעקבות מלחמת חרבות ברזל, הגיע עם המועדון להסכמה על התרת חוזהו וחתם בשלונסק ורוצלב הפולנית.

===קריירת נבחרות===
קלימלה שיחק בנבחרות הצעירות של פולין, ובשנים 2016–2020 כבש 5 שערים ב-15 הופעות.

== תארים ==
;סלטיק
* הגביע הסקוטי (1): 2019/2020<ref></ref>

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:כדורגלני יאגלוניה ביאליסטוק
קטגוריה:כדורגלני סלטיק
קטגוריה:כדורגלני ניו יורק רד בולס
קטגוריה:כדורגלני הפועל באר שבע
קטגוריה:כדורגלני שלונסק ורוצלב
קטגוריה:כדורגלנים זרים בישראל
קטגוריה:ספורטאים זרים בסקוטלנד
קטגוריה:ספורטאים זרים בארצות הברית
קטגוריה:ספורטאים פולנים בישראל
קטגוריה:פולנים שנולדו ב-1998
וידא משעור

וידא משעור (ڤيدا مشعور) (1944 – 17 בינואר 2023) הייתה עיתונאית ערבייה-ישראלית.

==ביוגרפיה==
וידא משעור נולדה בבית לחם למשפחה נוצרית. אחרי סיום לימודיה התיכוניים למדה באוניברסיטה הערבית של ביירות (Beirut Arab University), בלבנון במשך שלוש שנים פילוסופיה וסוציולוגיה. עקב מלחמת ששת הימים, שפרצה סמוך לבחינות הגמר, החליטה משעור לא לחזור לביירות, ועברה ללמוד באוניברסיטה העברית בירושלים. שם הייתה הסטודנטית הערבייה הראשונה. כן גם הייתה אחת הקרייניות הערביות הראשונות בטלוויזיה הישראלית.

בשנת 1970 נישאה ללוטפי משעור. בשנת 1983 ייסדו השניים את העיתון "א-סנארה", שהיה לאחד משני השבועונים המצליחים ביותר במגזר הערבי. בשנת 2000 הייתה לעורכת הראשית של המגזין הראשון בערבית לנשים "לילאכּ". אחרי מותו של לוטפי, בשנת 2006, החליפה אותו בתפקיד העורכת הראשית של א-סנארה עד פטירתה.

וידא משעור נפטרה ב-17 בינואר 2023 ונקברה בכפר ראמה.

==הערות שוליים==

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:עורכי עיתונים ישראלים
קטגוריה:עורכי עיתונים ערבים
קטגוריה:עיתונאיות ישראליות
קטגוריה:עיתונאים ישראלים
קטגוריה:עיתונאים ערבים ישראלים
קטגוריה:ערבים נוצרים ישראלים
קטגוריה:ישראליות שנולדו ב-1944
קטגוריה:ישראלים שנולדו ב-1944
קטגוריה:ישראליות שנפטרו ב-2023
קטגוריה:ישראלים שנפטרו ב-2023
קטגוריה:ראמה (יישוב): אישים
1823 בצרפת

שנת 1823 בצרפת הייתה השנה בה ציינה צרפת 836 שנות לאום.

== הנהגה ==
* מלך – לואי השמונה עשר, מלך צרפת
* ראש ממשלה – ז'וזף דה וילאל

== אירועים ==
* 22 בינואר – במסגרת הסכם חשאי שנחתם בוועידת ורונה, הברית המחומשת (רוסיה, פרוסיה, אוסטריה, צרפת ובריטניה), נותנת לצרפת מנדט לפלוש לספרד במטרה לשמר את שלטון פרננדו השביעי (שאולץ בידי הליברלים לבצע שינויים באופי המשטר בספרד) וכדי להשאיר אותו כשליט האבסולוטי של ספרד.
* 7 באפריל – הכוחות הצרפתיים שמכונים "מאה אלף הבנים של לואי הקדוש" חוצים את גבול ספרד.
* 23 במאי – הממשלה המורדת בספרד עוזבת את מדריד ועוברת לסביליה עקב ההתקפה הצרפתית.
* 31 באוגוסט – קרב טרוקדרו: חיל הרגלים הצרפתי כובש את נמל טרוקדרו ומתקדם לכיוון קדיס.
* 30 בספטמבר – קדיס נכנעת ופרננדו השביעי מוחזר לכס כשליט אבסולוטי.
* 5 בנובמבר – הכוחות הצרפתיים בספרד מתחילים להתפנות מהמדינה, אם כי הצבא הצרפתי המשיך לקיים בה כיבוש צבאי עד 1828.

== נולדו ==
* 27 בינואר – אדואר לאלו, מלחין (נפטר ב-1892).
* 28 בפברואר – ארנסט רנן, פילוסוף, היסטוריון, פילולוג וארכאולוג (נפטר ב-1892).
* 14 במרץ – תאודור דה באנוויל, משורר וסופר (נפטר ב-1891).
* 18 במרץ – אנטואן קאנזי, מושל אלג'יריה (נפטר ב-1883).
* 21 במרץ – ז'ול אמיל פלנשון, בוטנאי (נפטר ב-1888).
* 28 ביוני – ז'ול אדני, מחזאי (נפטר ב-1900).
* 12 ביולי – ז'אק-לאונרד מיילה, פסל (נפטר ב-1894).
* 18 ביולי – פליקס דה טמפל דה לה קרו, קצין וחלוץ תעופה (נפטר ב-1894).
* 8 באוגוסט – תאודול ריבו, צייר (נפטר ב-1891).
* 15 באוגוסט – מארי לואי אנטואן גסטון בוסייה, חוקר לימודים קלאסיים (נפטר ב-1908).
* 1 בספטמבר – לואי גוסטב ריכרד, צייר (נפטר ב-1873).
* 28 בספטמבר – אלכסנדר קבנל, צייר (נפטר ב-1889).
* 8 באוקטובר – לואי פרדריק ברוז'יר, פרופסור לאפולוגטיקה ולהיסטוריה נוצרית (נפטר ב-1888).
* 8 בנובמבר – ז'וזף מונייה, ממציא (נפטר ב-1906).
* 22 בדצמבר – ז'אן-אנרי פאבר, אנטמולוג וסופר (נפטר ב-1915).

=== ללא תאריך מדויק ===
* תאודור בארייה, מחזאי (נפטר ב-1877).
* אנטואן פושרי, צלם (נפטר ב-1862).

== נפטרו ==
(קטגוריה:צרפתים שנפטרו ב-1823)
* 3 בינואר – ז'אן ז'וזף אמאבל הומבר, גנרל שהוביל פלישה לאירלנד (נולד ב-1755).
* 22 בינואר – ז'אן פייר, רוזן מונטליב, פוליטיקאי (נולד ב-1766).
* 16 בפברואר – פייר פול פראד'הון, צייר (נולד ב-1758).
* 1 במרץ – פייר-ז'אן גארה, זמר אופרה (נולד ב-1764).
* 14 במרץ – שארל פרנסואה דומורז, גנרל (נולד ב-1739).
* 18 במרץ – ז'אן בטיסט ברוול, נגן צ'לו ומלחין (נולד ב-1772).
* 1 ביוני – לואי ניקולא דאבו, גנרל שקיבל את עיטור מרשל צרפת (נולד ב-1770).
* 27 ביוני – פייר אנטואן דלאן, אנטומולוג וחוקר (נולד ב-1787).
* 16 באוגוסט – לואי-מרטין ברטלט, ארכיטקט (נולד ב-1770).
* 18 באוגוסט – אנדרה-ז'אק גרנרין, ממציא המצנח חסר המסגרת (נולד ב-1769).
* 22 באוגוסט – לזאר קרנו, פוליטיקאי ומהנדס צרפתי (נולד ב-1753).
* 18 בנובמבר – ז'אן-ניקולא פאש, פוליטיקאי (נולד ב-1746).

=== ללא תאריך מדויק ===
* אנטואן פרנסואה קאלה, צייר (נולד ב-1741).

== קישורים חיצוניים ==

צרפת
קטגוריה:1823 בצרפת
וואלאס קלמנט סבין

וואלאס קלמנט סאבין (באנגלית:Wallace Clement Sabine ; 13 ביוני 1868 – 19 בינואר 1919<ref></ref>) היה פיזיקאי אמריקאי שייסד את תחום האקוסטיקה האדריכלית. סאבין היה האקוסטיקאי האדריכלי של אולם הסימפוני בבוסטון, שנחשב לאחד משניים או שלושת אולמות הקונצרטים הטובים בעולם בשל האקוסטיקה שלו.<ref></ref>

==קישורים חיצוניים==

* 

== הערות שוליים ==

קטגוריה:אקוסטיקה
קטגוריה:פיזיקאים אמריקאים
קטגוריה:סגל אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרי אוניברסיטת המדינה של אוהיו
קטגוריה:אמריקאים שנולדו ב-1868
קטגוריה:אמריקאים שנפטרו ב-1919
דניאל יונה (פוליטיקאי)

דניאל יונה (באנגלית: Daniel Yona; נולד ב-3 במאי 1941) הוא פוליטיקאי טנזני שכיהן כחבר בפרלמנט הטנזי וכשר האנרגיה והמחצבים מטעם מפלגת CCM .

== ביוגרפיה ==
נולד ב-3 במאי 1941 ולמד באוניברסיטת סטרטלקייד שבגלאזגו<ref></ref><ref name=":0"></ref>. בשנת 2002 מונה לשר הארגיה והמחצבים של טנזניה<ref name=":0" /> מטעם מפלגת CCM <ref></ref>.

ב-2008 נחקר על ידי הלשכה למניעת ומלחמה בשחיתות<ref></ref> וב-2009 הואשם יחד עם שר האוצר באסיל מרבה בניצול לרעה של תפקידם וגרימת הפסדים למדינה לאחר שהעניקו חוזים שרירותיים לחברה הבריטית Alex Stewart Assayers, הפוטרים את פעילות החברה במדינה ממס<ref></ref>.

בשנת 2015 נידונו השניים לשלוש שנות מאסר<ref></ref><ref></ref> אך לאחר שריצו שבעה חודשים בכלא, יתרת עונשם של מרמבה ויונה הומתק בעבודות שירות בבית החולים Sinza Palestine<ref></ref>.

== הערות שוליים ==

קטגוריה:פוליטיקאים טנזנים
קטגוריה:ילידי 1941
היעלמותו של ג'וני גוש

ג'ון דייוויד גוש (באנגלית: John David Gosch; נולד ב-29 בנובמבר 1969) היה נער שעבד בחלוקת עיתונים בדה מוין, איווה שנעלם בין 6:00 ל-7:00 בבוקר יום ראשון, 5 בספטמבר 1982. ההנחה הרווחת היא שג'וני נחטף. נכון ל-2022, לא בוצעו שום מעצרים והחקירה נותרה פתוחה.

אימו, נורין גוש, טוענת שג'וני נמלט מחוטפיו וביקר אותה עם אנשים נוספים בלתי מזוהים ב-1997. היא טוענת שבנה אמר לה שהוא היה קורבן לארגון פדופיליה שזרק אותו כשהתבגר ולאחר מכן, מפחד לחייו, חי תחת זהות בדויה. אביו של ג'וני, ג'ון, התגרש מנורין ב-1993, ערער בפומבי על נכונות המקרה. רבים אחרים משערים שהביקור אכן קרה, אך שהמבקר היה מתחזה. הרשויות טרם הצליחו לאתר את מיקומו של ג'וני או לאמת את טענת נורין, וגורלו ממשיך להיות קשור לספקולציות, תאוריות קשר ומחלוקות.

פרשת ההיעלמות עלתה שוב לעניין הציבור ב-2006 כשאימו מצאה תמונות על פתח ביתה וטענה שהם של בנה החטוף שצולם בזמן השבי. התמונות מציגות ילדים קשורים על מיטה מלוכלכת. חלק מהילדים זוהו כשייכים למקרה אחר בפלורידה, מלבד ילד אחד שמעולם לא זוהה. אימו מתעקשת שמדובר בבנה ג'וני.

תמונתו של ג'וני הייתה מן הראשונות בארצות הברית שפורסמו על קרטוני חלב כחלק מקמפיין לאיתור ילדים נעדרים.

== הערות שוליים ==

קטגוריה:נפטרים על פי ויקינתונים
קטגוריה:חטיפת ילדים
קטגוריה:פשע נגד ילדים בארצות הברית
קטגוריה:איווה: היסטוריה
קטגוריה:1982 בארצות הברית
קטגוריה:אמריקאים שנולדו ב-1969
מירב קניג-ולרשטיין

מירב קניג-ולרשטיין (נולדה ב-17 בדצמבר 1971) היא עורכת דין ישראלית. החל מינואר 2023 משמשת פרקליטת מחוז תל אביב (אזרחי) בפרקליטות המדינה. במסגרת תפקידה מייצגת את מערכת הביטחון באופן ארצי בכל תיקי הנזיקין (גוף ורכוש) המוגשים נגדה.

== ביוגרפיה ==
נולדה בתל אביב לשרה וגיורא קניג.<ref>[https://www.ravdori.co.il/stories/שרה-קניג-בת-יחידה-לניצולי-שואה/ שרה קניג – בת יחידה לניצולי שואה], באתר "הקשר הרב דורי"</ref> בעלת תואר ראשון ושני במשפטים, וכן תואר שני במינהל עסקים, כולם מאוניברסיטת בר-אילן.<ref>ברכת הפקולטה למשפטים באוניברסיטת בר-אילן עם מינוי קניג ולרשטיין לפרקליטת מחוז תל אביב (אזרחי) ([https://law.biu.ac.il/node/42162 באתר הרשמי] [https://www.facebook.com/law.biu/posts/pfbid02Vvff2Er56DTgUmEcnKPNx51hH5yig9pxuQKM7ZQvELiLdzoqmQC3TVeqhyS2bXBxl ובדף הפייסבוק])</ref> שימשה כטרום מתמחה בבית משפט השלום בכפר סבא, והתמחתה במחלקה האזרחית בפרקליטות המדינה. לאחר מכן עבדה כעורכת דין במגזר הפרטי, בעיקר בתחומי נזיקין וביטוח.

בהמשך, הצטרפה לפרקליטות מחוז ת"א (אזרחי), ושימשה בין השאר כראש תחום תובענות ייצוגיות. החל מ-2017 שימשה כמנהלת המחלקה המסחרית במחוז. במסגרת עבודה ליוותה הליך תקדימי להגשת תביעה בסך 523 מיליון שקל בפרשת דיזלגייט,<ref></ref> ייצגה את המדינה בתובענות ייצוגיות בתחומים דוגמת שוק ההון<ref></ref> ואיכות הסביבה,<ref></ref> עסקה בתיקי חשיפה לחומרים מסוכנים,<ref></ref> תיקי פיצויים בגין ההתנתקות,<ref></ref> תביעות בתחום איכות הסביבה,<ref></ref> ועוד.<ref></ref><ref></ref>

=== פרקליטת מחוז תל אביב (אזרחי) ===
בינואר 2023 בחרה ועדת המכרזים של נציבות שירות המדינה פה אחד בקניג-ולרשטיין לשמש כפרקליטת מחוז תל אביב (אזרחי), במקומה של ליאורה חביליו.<ref></ref>

== חיים אישיים ==
מתגוררת בכפר סבא ואם לארבעה. נשואה לאורי ולרשטיין, מנהל רשות האכיפה והגבייה.

== קישורים חיצוניים ==
* [https://www.gov.il/he/departments/general/tlv-civil-about דבר פרקליטת מחוז תל אביב (אזרחי), עו"ד קניג-ולרשטיין], באתר משרד המשפטים

== הערות שוליים ==

קטגוריה:פרקליטות מחוזיות
קטגוריה:פרקליטי מחוז תל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:ישראליות שנולדו ב-1971
קטגוריה:ישראלים שנולדו ב-1971
בית הקברות היהודי בל'איל-סור-לה-סורג

בית הקברות היהודי בל'איל-סור-לה-סורג הוא אחד מהאתרים היהודיים החשובים של מחוז ווקלוז בצרפת. מאז 30 ביוני 2008 הוא רשום כאנדרטה היסטורית.
בית הקברות

== יהודי הקומטדינס ==
הקהילה היהודית נמצאת ב מאז ימי הביניים. ב-1322 האפיפיור יוחנן ה-22 גירש את היהודים מהקומטאט. החלטה שביטל ב-1326.

== יהודי לאיל סור לה סורג ==
עוד מהמאה ה־12 מוצאים עדויות לקיומה של קהילה יהודית מפותחת בעיר. לאחר גירוש ספרד הגיעו חלק מהמגורשים לעיר, הקהילה התרחבה אך איבדה חלק ממנהגיה המקוריים – שעד אז היו פרובנסליים ועתה חדרו אליהן השפעות ספרדיות.

בעת גירוש יהודי פרובאנס בשנת 1501 הייתה העיר אחת מארבע הערים היחידות בפרובאנס בהן נותרו יהודים, מכיוון שהיו תחת שלטון האפיפיור וצווי המלך הצרפתי לא חלו עליהן. לאחר הגירוש עברו אל העיר יהודים רבים.
השער לבית הקברות
הקהילה התקיימה בשטח של כ-2,500 מ"ר. 28 משפחות לערך חיו במקום זה בשנת 1682 ו-63 משפחות בשנת 1789. בעבר, היו לקהילה מספר מבנים סביב בית הכנסת שנהרסו ב-1856.

== בית קברות ==
בתחילתו, בית הקברות שכן ליד שטח הקהילה, אך לאחר התרחבות העיר נמצא לו מיקום חדש דרומית לעיירה<ref>ישראל גולדמן, "היהודים של האפיפיור", סגולה גיליון 77 (תשרי תשע"ז), עמ' 45.</ref>, ולאחר מכן (בשנת 1736) הוגדל על ידי רכישת קרקע סמוכה לז'אן ז'אק גרין, תמורת 650 .

במלאי שנערך בשנת 1906, בעקבות חוק ההפרדה בין כנסייה ומדינה בשנת 1905, בית הקברות מופיע כאתר היחיד של הקהילה היהודית בעיר. 1939 היא שנת הקבורה האחרונה בו. שער בית הקברות מספק גישה לקרקע מוקפת בגדר בגודל 9460 מ"ר. בין האישים הקבורים בבית הקברות הזה, אפשר למנות את ראש העיר לשעבר של העיירה אברם אדולף מישל (1834–1905), ראש העיר מ-1871 עד 1874.

בצו מיום 30 ביוני 2008, בית הקברות נרשם כאנדרטה היסטורית במלואו עם קבריו, אנדרטאות ופריטים אחרים.

==קישורים חיצוניים==

== הערות שוליים ==

קטגוריה:צרפת: בתי קברות יהודיים
מדליית השירות באנטארקטיקה

מדליית השירות באנטארקטיקה (ASM) הוקמה על ידי הקונגרס של ארצות הברית ב-7 ביולי 1960, במסגרת חוק ציבורי 600 של הקונגרס ה-86. המדליה נועדה לשמש כפרס צבאי אשר יחליף מספר פרסי הנצחה שהונפקו עבור משלחות קודמות לאנטארקטיקה מ-1928 עד 1941.

עם יצירת מדליית השירות של אנטארקטיקה, הוכרזו מדליות ההנצחה הבאות כמיושנות; מדליית משלחת בירד לאנטארקטיקה, מדליית משלחת בירד השנייה לאנטארקטיקה, מדליית משלחת אנטארקטיקה של ארצות הברית.

מדליית השירות של אנטארקטיקה נחשבת לפרס של הכוחות המזוינים של ארצות הברית, שהונפקה על שם משרד ההגנה של ארצות הברית, והיא מורשית לענידה על מדים פעילים. המדליה עשויה להיות מוענקת גם לאזרחי ארצות הברית ולאזרחים של מדינות זרות המשתתפים במשלחת לאנטארקטיקה של ארצות הברית ביבשת בהזמנת סוכנות אמריקאית משתתפת.

המקבילות הארקטיות של מדליית השירות של אנטארקטיקה הן ה-Army Arctic Tab, Navy Arctic Service Ribbon, מדליית השירות הארקטי של משמר החופים וסרט שירות הסיור הקצר של חיל האוויר בחו"ל עם מכשיר ארקטי "A".

הישראלית היחידה שזכתה עד כה במדליית השירות באנטארקטיקה היא הגר לנדסמן-פלס. 

== קריטריונים ==
כדי לזכות למדליית השירות של אנטארקטיקה, הצוות חייב להתאמן או לשרת עשרה ימים כשהם מוצבים ביבשת האנטארקטיקה, או על סיפונו של כלי שיט במימי אנטארקטיקה, המוגדרים מדרום לקו הרוחב 60. צוותי טיסה המבצעים משימות הובלה לאנטארקטיקה זכאים ליום שירות אחד עבור כל משימת טיסה שבוצעה בתוך פרק זמן של 24 שעות. אזרחים העובדים במתקן מחקר או על ספינת מחקר זכאים לקבל גם את מדליית השירות של אנטארקטיקה דרך הקרן הלאומית למדע, בתנאי שהם יישארו גם מדרום לקו הרוחב של 60 מעלות לתקופה מצטברת של 10 ימים, או 30 ימים אם לפני 10 באוקטובר 2008.

== מראה המדליה ==
הפרס מוענק כמדליית ארד, בקוטר של 1+1⁄4 אינץ'. החלק הקדמי שלה מורכב מנוף קוטבי ודמות עומדת בלבוש אנטארקטיקה הפונה לחזית בין המילים המונחות אופקית, "ANTARCTICA" משמאל לדמות ו"SERVICE" מימין לדמות.

בצד האחורי של המדליה יש הקרנה קוטבית עם קווים גאודזיים של יבשת אנטארקטיקה על פניהם המילים "אומץ", "קורבן" ו"התמסרות", כולם בתוך גבול דקורטיבי מעגלי של פינגווינים וחיות ימיות.

סרט השירות ברוחב 1+3⁄8 אינץ' ומורכב מפס שחור בגודל 3⁄16 אינץ' בכל קצה ומדורג מפס לבן במרכז לכחול חיוור, תכלת, כחול ירקרק וכחול בינוני. הרצועות החיצוניות של שחור וכחול כהה מייצגות חמישה חודשים של חושך אנטארקטי; החלק המרכזי, לפי גודלו וצבעיו – בדירוג מכחול בינוני דרך תכלת וכחול חיוור ללבן – מסמל שבעה חודשים של תאורה סולארית, וגם את זוהר השמש.

== דיסקים וסוגרים למשרתי חורף ==
לאותם עובדים המבצעים שירות חורף ממושך באנטארקטיקה, מאושר דיסק "Wintered Over" המתלבש רק על הסרט של המדליה בגודל מלא. מכשיר ה"דיסק" הקטן יותר מולבש על הסרט האחיד כדי לזהות שירות זה.

התקן Wintered Over מוענק כדי לציין את מספר החורפים המשרתים ביבשת אנטארקטיקה. המכשיר מולבש כדיסק על סרט הפרס ומונפק בברונזה לשירות חורף אחד, זהב לשניים וכסף לשלושה חורפי שירות או יותר. על המדליה בגודל מלא עונדים אבזם, שהונפק באותה מידה, ועליו כתובות המילים "Wintered Over".

== קישורים חיצוניים ==

== הערות שוליים ==

קטגוריה:מדליות
קטגוריה:ארצות הברית: עיטורים
קטגוריה:הכוחות המזוינים של ארצות הברית
קטגוריה:אנטארקטיקה
קטגוריה:אנטארקטיקה: דגלים וסמלים
צפון-מזרח איטליה

צפון-מזרח איטליה (באיטלקית: Italia nord-orientale) הוא אזור גאוגרפי אשר הוא אחד מחמשת האזורים הרשמיים של איטליה לפי המכון הלאומי האיטלקי לסטטיסטיקה (ISTAT).

== גאוגרפיה ==
אזור צפון-מזרח איטליה גובל מצפון בשווייץ ובאוסטריה, ממזרחה בסלובניה, מדרום בליגוריה (צפון מערב איטליה), בטוסקנה (מרכז איטליה), במארשה (מרכז איטליה) ובסן מרינו, וממערב בלומברדיה (צפון מערב איטליה).

בנוסף לגבולות היבשתיים של האזור, האזור גם גובל ממזרח בים האדריאטי.

האזור מאופיין בטופוגרפיה מגוונת, כאשר רכס הרי האלפים ממוקם בחלק הצפוני של אזור צפון-מזרח איטליה והחלק הצפוני של רכס הרי האפנינים ממוקם בחלקו הדרומי של האזור. הפסגה הגבוהה ביותר באזור זה, אורטלס, נמצאת ברכס הרי האלפים ומגיעה לגובה של 3,905 מטרים מעל פני הים.

רוב אזור עמק נהר הפו, בו נמצא נהר הפו שהוא הנהר הארוך ביותר באיטליה, ממוקם גם באזור זה.

== מחוזות ==
אזור צפון-מזרח איטליה מחולק לארבעה מחוזות, ומכיל 36 נפות ו-934 קומונותː

{| class="wikitable" style="text-align:right;"
|-
! מחוז
! עיר בירה
! אוכלוסייה<ref name="pop"></ref><br /><small>(2016)</small>
! שטח<ref name="area"></ref>
! נפות
! קומונות
|-
| אמיליה-רומאניה || בולוניה || 4,448,146 || 22,452.78 קמ"ר || 9 || 333
|-
| פריולי-ונציה ג'וליה || טריאסטה || 1,221,218 || 7,862.30 קמ"ר || 4 || 216
|-
| טרנטינו-אלטו אדיג'ה/סודטירול || טרנטו || 1,059,114 || 13,605.50 קמ"ר || 2 || 293
|-
| ונטו || ונציה || 4,915,123 || 18,407.42 קמ"ר || 21 || 92
|-
| colspan=2|סה"כ|| 11,643,601 || 62,328.00 קמ"ר || 36 || 934
|}

עשרת הקומונות המאוכלסים ביותר באזור צפון-מזרח איטליה הן:

{| class="wikitable"
|-
! קומונה !! אוכלוסייה<ref name="pop"/><br /><small>(2016)</small> !! נפה !! מחוז
|-
| בולוניה
| align=right| 386,663
| נפת בולוניה
| אמיליה-רומאניה
|-
| ונציה
| align=right|263,352
| נפת ונציה
| ונטו
|-
| ורונה
| align=right|258,765
| נפת ורונה
| ונטו
|-
| פדובה
| align=right|210,401
| נפת פדובה
| ונטו
|-
| טריאסטה
| align=right|204,420
| נפת טריאסטה
| פריולי-ונציה ג'וליה
|-
| פארמה
| align=right|192,836
| נפת פארמה
| אמיליה-רומאניה
|-
| מודנה
| align=right|184,973
| נפת מודנה
| אמיליה-רומאניה
|-
| רג'יו אמיליה
| align=right|171,345
| נפת רג'ו אמיליה
| אמיליה-רומאניה
|-
| רוונה
| align=right|159,116
| נפת רוונה
| אמיליה-רומאניה
|-
| רימיני
| align=right|147,750
| נפת רימיני
| אמיליה-רומאניה
|}

== ראו גם ==
* מרכז איטליה
* צפון איטליה

== קישורים חיצוניים ==

==הערות שוליים==

קטגוריה:איטליה: גאוגרפיה
מארק קוסטה

מארק קוסטה (בהונגרית: Márk Koszta; נולד ב-26 בספטמבר 1996 במישקולץ שבהונגריה) הוא כדורגלן הונגרי המשחק בעמדת החלוץ.

== קריירת מועדונים ==
קוסטה גדל במחלקות הנוער של פוטנוק, קזינצברציקה ובודפשט הונבד. בשנת 2013 החל לשחק בקבוצה הבוגרת של בודפשט הונבד במסגרת ליגת העל ההונגרית. בסך הכל ערך 32 הופעות ליגה במדי המועדון, בהן הבקיע ששה שערים. ב-27 ביולי 2015 הושאל למשך עונה אחת לקישווארדה מליגת המשנה ההונגרית. הוא ערך 27 הופעות ליגה במהלך תקופת ההשאלה, בהן הבקיע תשעה שערים.

בהמשך שיחק בקבוצות מזקבשד, אויפשט וזלאגרסגי ט.א. מליגת העל ההונגרית.

ב-23 במרץ 2022 חתם באולסן יונדאי מליגת הכדורגל של קוריאה הדרומית, אך לא ערך הופעות ליגה במדי המועדון. הוא ערך חמש הופעות במדי המועדון במסגרת ליגת האלופות האסיאתית.

ב-4 בספטמבר 2022 חתם בטורפדו מוסקבה מליגת העל הרוסית. ב-5 בספטמבר ערך את הופעת הבכורה שלו במועדון, בהפסד 0–1 לרוסטוב במסגרת המחזור השמיני בליגה לעונת 2022/2023. בסך הכל ערך ארבע הופעות ליגה במדי המועדון.

ב-29 בינואר 2023 חתם במכבי בני ריינה מליגת העל הישראלית. ב-6 במאי 2023 כבש פנדל במחזור ה-32 נגד בית"ר ירושלים והעניק לקבוצה ניצחון שהשאיר את הקבוצה בליגת העל.

== תארים ==
;בודפשט הונבד
* אליפות הונגריה (1): 2016/2017

== קישורים חיצוניים ==

== הערות שוליים ==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני בודפשט הונבד
קטגוריה:כדורגלני אויפשט
קטגוריה:כדורגלני זלאגרסגי ט.א.
קטגוריה:כדורגלני אולסן יונדאי
קטגוריה:כדורגלני טורפדו מוסקבה
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:הונגרים שנולדו ב-1996
2000 בספרות

== ספרות בדיונית ==
* מרגרט אטווד - המתנקש העיוור
* דן בראון - מלאכים ושדים
* מייקל שייבון - ההרפתקאות המדהימות של קוואליר וקליי
* אמיטב גוש - ארמון הזכוכית
* קאזואו אישיגורו - כשהיינו יתומים
* רוברט ג'ורדן - לב החורף
* סופי קינסלה - עולמה הסודי של שופהולית
* ג'ורג' ר. ר. מרטין - סופת החרבות
* ג'ויס קרול אוטס - בלונד
* מרג'אן סטראפי - פרספוליס
* זיידי סמית' - שיניים לבנות
* מריו ורגס יוסה - חגיגת התיש

== ילדים ונוער ==
* לויד אלכסנדר - החתול שרצה להיות איש
* פיליפ פולמן - משקפת הענבר
* ג'יי קיי רולינג - הארי פוטר וגביע האש

== פרסים ==
* פרס נובל לספרות - גאו שינג'יאן
* פרס קמואש - אוטרן דוראדו
* פרס מדיסיס - מייקל אונדאצ'י

==קישורים חיצוניים==

*
קטגוריה:שנים בספרות - המאה ה-20
קטגוריה:2000
גמבה אוסקה

גמבה אוסקה (ביפנית: ガンバ大阪; באנגלית: Ganba Ōsaka) הוא קבוצת כדורגל יפנית מהעיר סויטה שבמחוז אוסקה. הקבוצה משחקת בליגת העל היפנית, ואצטדיונה הביתי הוא סויטה סיטי.

גמבה אוסקה הוא מהמועדונים היפניים ההישגיים ביותר, לאחר שזכה במספר תארים מקומיים מהשורה הראשונה, כמו גם בליגת האלופות האסיאתית בשנת 2008.

== היסטוריה ==
הקבוצה נוסדה בשנת 1980 בשם Matsushita Electric SC על ידי החברה הידועה כיום בשם פנסוניק.

בשנת 2005, המועדון זכה באליפות הראשונה שלו. בליגת האלופות האסיתית בשנת 2006, גמבה אוסקה ניצחה את קבוצת דה נאנג הווייטנאמית בניצחון שיא של 15–0. בגמר הטורניר של שנת 2008 גברה הקבוצה על אדלייד יונייטד האוסטרלית והפכה לקבוצה היפנית החמישית שזוכה בטורניר. בעקבות כך העפילה הקבוצה גם לגביע העולם למועדונים אך הודחה על ידי מנצ'סטר יונייטד, וסיימה במקום השלישי לאחר ניצחון 0–1 על פצ'וקה המקסיקנית.

בדצמבר 2012, גמבה ירדה לליגת המשנה, והצליחה לשוב עונה אחת מאוחר יותר בה זכתה באליפות והפכה לקבוצה הראשונה שזוכה באליפות עונה אחת בלבד אחרי עלייה מליגת המשנה. בשנת 2014 זכתה גמבה באליפות רצופה נוספת, והפך למועדון השני בעידן המקצועי שמשיג הישג זה. באותה העונה זכתה הקבוצה בטרבל מקומי והפכה למועדון השני גם כן לעשות זאת.

== תארים ==
אליפות יפן (2)
* 2005, 2014

גביע הקיסר (5)
* 1990, 2008, 2009, 2014, 2015

גביע הליגה היפנית (2)
* 2007, 2014

הסופר קאפ היפני (2)
* 2007, 2015

ליגת האלופות האסיתית (1)
* 2008

== כדורגלנים בעבר ובהווה ==
ראו רשימת כדורגלני גמבה אוסקה בעלי ערך בוויקיפדיה

==קישורים חיצוניים==
* 

== הערות שוליים ==

*
קטגוריה:קבוצות כדורגל שהוקמו ב-1980
קטגוריה:קבוצות כדורגל יפניות
אדוארד קוק (משפטן)

אֶדְוֹארְד קוּק (באנגלית: Edward Coke; 1 בפברואר 1552 ב בנורפוק – 3 בספטמבר 1634 ב) היה משפטן ופוליטיקאי אנגלי חשוב.

לאחר לימודיו בטריניטי קולג', באוניברסיטת קיימברידג', הוא התמחה כעורך דין המופיע בבית המשפט (barrister) משנת 1578. הוא נבחר לראשונה לבית הנבחרים הבריטי בפרלמנט של הממלכה המאוחדת משנת 1588 כחבר פרלמנט מטעם מחוז הבחירה של .

הפריצה של קוק החלה לאחר שהתעשר מנישואיו הראשונים בשנת 1589. בשנת 1593 הוא הפך ליושב ראש בית הנבחרים, ובשנה שלאחר מכן התובע הכללי האנגלי. בתפקיד זה הוא הוביל את התביעה נגד הקושרים של מזימת אבק השריפה ב-1605. בשנת 1603 זכה לתואר אבירות כ-Knight Bachelor. משנת 1606 עד 1613 הוא היה , ולאחר מכן שופט ראשי של עד 1616. בתקופה זו הוא היה תומך נמרץ בהחלת המשפט המקובל, בניגוד למלך ולכנסייה, אשר שלטו בהחלטות מלכותיות ורצו להעניק חשיבות רבה יותר לדיני היושר ולמשפט הרומי. בשנת 1616, הודח קוק בגלל גישה זו. זה היה המקרה המתועד הראשון בהיסטוריה האנגלית של שופט שהושעה מסיבות פוליטיות.

קוק נשאר "מנהיג האופוזיציה" בבית הנבחרים, ביקורתי כלפי המונרך. הוא ניסח את הטיוטה הראשונה של של 1628.

"דוחות החוק" (Law Reports) של קוק תיעדו פסיקה במקרים בודדים ספציפיים. ב"מוסדות החוק של אנגליה" (Institutes of the Lawes of England) הוא רצה להציג את חוקי אנגליה המבלבלים בצורה מסודרת, אך במקביל פירש אותם מחדש כדי לענות על צורכי זמנו. שתי העבודות ייצגו סקירה שיטתית של מערכת המשפט שלא הושגה קודם לכן ומשמשות עד היום בהכשרה משפטית במדינות עם המשפט המקובל.

==לקריאה נוספת==
<div style="direction: ltr;">
* Allen D. Boyer: Sir Edward Coke and the Elizabethan Age. Stanford University Press, 2003, .
* Allen D. Boyer: Law, Liberty and Parliament: Selected Essays on the Writings of Sir Edward Coke. Liberty Fund, 2004, .
* Humphry William Woolrych: The Life of the Right Honourable Sir Edward Coke. J. & W. T. Clarke, London 1826
</div>

==קישורים חיצוניים==

* 
* 

קטגוריה:בוגרי טריניטי קולג' (קיימברידג')
קטגוריה:חברי הפרלמנט של אנגליה (לפני 1707)
קטגוריה:אבירים בריטים
קטגוריה:ילידי 1552
קטגוריה:נפטרים ב-1634
דינוגורגון

דינוגורגון.
דינוגורגון (שם מדעי: Dinogorgon; מילולית: "גורגון נוראי") הוא סוג של זוחל מקבוצת התראפסידה ומשפחת הגורגונופסיים, אשר חי במשך סוף הפרם של דרום אפריקה שלפני 259 עד 254 מיליון שנה מזמננו. סוג זה תואר ב-1936 בידי החוקר הסקוטי-דרום אפריקאי רוברט ברום על סמך ממצאים שהתגלו במדבר קארו ונכלל בו מין יחיד - Dinogorgon rubidgei, אשר נקרא לכבוד החוקר הדרום אפריקאי ברוס רובידג "Bruce Rubidge".

המאובנים של סוג זה התגלו בשנות ה-30 או ה-40 של המאה ה-20 בדרום אפריקה במספר תצורות שהכילו עוד סינאפסידים קדומים, של טורפים ואוכלי עשב שכנראה שימשו לו כמזון. ייתכן שנמצאו מאובנים שלו גם בטנזניה, זמביה ומלאווי, אך הדבר לא מאושר.

טורף גדול זה היה בעל גולגולת כבה ומוצקה באורך 40 ס"מ והגיע לאורך משוער של 3 מטרים. הוא היה בעל חוטם ארוך אך מעט צר ביחס לקרוביו. הלסתות החזקות היו בעלות עוצמת נשיכה חזקה עם ניבים מגודלות בקדמת הלסת ועוד מספר שיניים דמויות-ניבים לאורך הלסתות. מאפיינים אלה מרמזים שהיה טורף מובהק, אר ניזון מזוחלים גדולים. הוא דמה ביותר לסוג רובידגיה (Rubidgea).

==קישורים חיצוניים==

==הערות שוליים==

קטגוריה:בעלי חיים שתוארו ב-1936
קטגוריה:טקסונים שתוארו בידי רוברט ברום
קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1936
רובידגיה

רובידגיה (שם מדעי: Rubidgea) הוא סוג של זוחל מקבוצת התראפסידה ומשפחת הגורגונופסיים, אשר חי במשך סוף הפרם של דרום אפריקה וטנזניה שלפני 257 עד 254 מיליון שנה מזמננו. הסוג הכיל 3 מינים והוא תואר ב-1938 בידי החוקר הסקוטי-דרום אפריקאי רוברט ברום על סמך ממצאים שהתגלו במדבר קארו ואת שמו קיבל לכבוד החוקר סידני רובידג' (Sydney Rubidge), סביו של ברוס רובידג' (Bruce Rubidge), שגילה את המאובנים.

היה זה טורף גדול הדומה לדינוגורגון או לדינוגורגון וכמותם היה בעל לסת ארוכה, באורך של מעל 46 ס"מ ולאורך של 2.5 מטרים בקירוב. היו לו לסתות חזקות ועבות, אם כי מעט צרות ביחס לקרוביו ובלטו מהם ניבים ארוכות ששימשו להריגת טרף קטן יותר. מבנה העיניים היה קטן יותר, כך שהוא התבסס בעיקר על חוש הריח ופחות על הראייה.

לצידו של סינאפסיד זה התגלו מספר סינאפסידים הן טורפים והן צמחוניים, אשר שימשו כנראה כמזון לטורף-על זה.

==קישורים חיצוניים==

==הערות שוליים==

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1938
טיטנוצ'לון

טיטנוצ'לון (שם מדעי: Titanochelon; מילולית: "צב יבשה טיטאני") הוא סוג נכחד של צב ענק פרהיסטורי מהמשפחה צבים יבשתיים, אשר חי באירופה שמחצי האי האיברי ועד אנטוליה במיוקן עד לתחילת הפליסטוקן. בעבר כונה הסוג Cheirogaster ולפני זה השתייכו לסוג צב יבשה. המאובנים הצעירים ביותר שלו התקיימו לפני כ-2 מיליון שנה מזמננו וככל הנראה ההכחדה שלו התקיימה עקב התקררות האקלים עקב עידן הקרח של תחילת הפלייסטוקן, אשר כנראה פגע במזונם ובחום גופם בצורה קשה.

הסוג תואר ב-2014 בידי והוא נחשב בידי מחקרים פילוגנטיים לקרוב בעיקר למין הקיים צב נמרי מאפריקה, מה שמאפשר קשר אפשרי ביניהם למקור אפריקני, שם בולטים יותר מינים מהמשפחה מאשר באירופה.

צבים אלו היו גדולים כמו צב אלדברה או צב גלאפגוס המודרניים ושריונם הגיע לאורך של 2 מטרים. ככל הנראה היו צמחוניים ועקב גודלם היו כמעט חסרי טורפים.

===מיני הסוג===
הסוג כולל כיום 10 מינים תקפים:
* Titanochelon bolivari
* Titanochelon bacharidisi
* Titanochelon perpiniana
* Titanochelon schafferi
* Titanochelon vitodurana
* Titanochelon kayadibiensis
* Titanochelon eurysternum
* Titanochelon ginsburgi
* Titanochelon leberonensis

==קישורים חיצוניים==

==הערות שוליים==

קטגוריה:צבים יבשתיים
קטגוריה:מגה-פאונה של הנאוגן באירואסיה
קטגוריה:צבים שחיו בפלאוגן
קטגוריה:מאובני טקסונים שתוארו ב-2014
קנסג'סוכוס

בול של קנסג'סוכוס מ-2020
קנסג'סוכוס (שם מדעי: Kansajsuchus; משמעות השם: "תנין קנסג'ה") הוא סוג של זוחל דמוי-תנין בסיסי, אשר חי במשך הקרטיקון העליון של מרכז אסיה. תנין זה היה קשור לקבוצה Neosuchia, הכוללת את התנינאים המודרניים וקרוביהם הנכחדים שהיו בעלי חיים יבשתיים יותר. סוג זה כלל מין יחיד - Kansajsuchus extensus. תנין זה הוא קרוב משפחה של השמוסוכוס.

הסוג תואר ב-1975 למדע בידי Mikhail Efimov והוא נודע ממאובנים שהתגלו בתצורות איוולצ'אסק {Ialovachsk Formation) ועמק פרגנה (Fergana Valley) שבטג'יקיסטן, כשהתגלו בהם ממצאי קצה החוטם ועוד מספר ממצאים כללו גם חוליות, צלעות ומעטה שריון אוסטאודרם. לפי הממצאים נראה שהיה זה תנין גדול ביותר, באורך של עד 8 מטרים, מה שהופך אותו בקלות לטורף-על משמעותי במקום חיותו.

לפי מספר חוקרים היה זה קרוב רחוק של הסרקוסוכוס הענקי, של הצ'לוואן או של הסונוסוכוס שהתקיים במשך היורה במרכז אסיה. למעשה יש חוקרים המכלילים את המין עם סוגים אלה, מה שהופך את הסוג לטקסון מבוטל.

==קישורים חיצוניים==

== הערות שוליים ==

קטגוריה:בעלי חיים שחיו בקרטיקון עליון באסיה
קטגוריה:דמויי תנינאים מהקרטיקון
קטגוריה:מאובני טקסונים שתוארו ב-1975
ח'רבת אפקס

ח'רבת אפקס (Kh. ifkas) היא אתר ארכאולוגי הממוקם דרומית לחוות גלעד, בסמוך ליובליו העליונים של נחל קנה במערב השומרון. האתר שימש כיישוב פעיל בתקופה ההלניסטית, הרומית, הביזנטית, ובימי הביניים.

== ממצאים ארכאולוגיים ==
בשנת 1968, תשכ"ח, נערך סקר השומרון השני על ידי הארכאולוג יוסף (ספי) פורת, שסקר בין היתר את ח'רבת אפקס. באפריל 2013 נערך סיור ותיעוד נוסף בחורבה על ידי ד"ר דביר רביב מאוניברסיטת בר-אילן. במהלך הסקר והסיור זוהו בשוליה הדרומיים אולמות תת-קרקעיים מקורים בלוחות אבן גדולים. ממערב לחורבה אותר מבנה רבוע בנוי גזית. ברחבי האתר נמצאו בורות מים חצובים או בנויים מתחת לרצפות המבנים. נמצאו גם חרסים המתוארכים לתקופה הביזנטית.

במרכז האתר נמצאו שלושה בורות מים, וכן שלושה מתקני מים רבועים שלפחות שניים מהם שימשו כמקוואות טהרה. אחד הבורות בעל מאפיינים התואמים את התקופה הרומית הקדומה.

=== קברים ===
שני מקבצי קברים אותרו בסביבות האתר, כאשר מקבץ אחד נמצא כ-50 מטרים מצפון-מערב לאתר, הכולל שלושה קברים, ביניהם שני קברי מקמרים שלאחד מהם מבוא העשוי כמקרון חביתי, וקבר שלישי בעל חדר קבורה ובו אצטבאות שבהן חצובות שקתות קבורה. מקבץ שני כ-400 מטרים מדרום מזרח לאתר, הכולל ארבעה קברים מלאים בסחף, שבאחד מהם ניתן להבחין בשבעה כוכים. קבר כוכים נוסף אותר כ-250 מטרים דרומית מזרחית לאתר, והוא כולל שני חדרי קבורה שבדפנותיהם כוכים, וכן חצר קדמית שבה פזורות אבני גזית קטנות.

=== תארוך התקופות בהן האתר היה פעיל ===
על פי העולה מהממצאים שהתגלו באתר, עולה כי התקופות בהן האתר היה פעיל מתחלקות לשלוש:

# התקופה ההלניסטית המאוחרת והרומית הקדומה, בהן הייתה במקום אחוזה חקלאית יהודית או שומרונית.
# התקופה הרומית המאוחרת והביזנטית.
# מימי הביניים ועד התקופה העות'מאנית.

== הרס חלקים מהאתר על ידי בנייה פלסטינית ==
בינואר 2023 פרסם "פורום מאבק על כל דונם" תיעוד של בנייה וחריש שבוצעו על ידי פלסטינים תושבי הכפר הסמוך על שרידי האתר הארכאולוגי, לצד חפירות של שודדי עתיקות שפעלו במקום. העובדה שהאתר נמצא בשטח B הנתון לשליטה אזרחית פלסטינית מקשה על אכיפת האיסור לבצע פעולות בנייה בשטח האתר הארכאולוגי.

== לקריאה נוספת ==
* סקר החרום ב, יוסף פורת - 1968, עמ' 40–41 (אתר מס' 111)
* דביר רביב, היישוב בדרום השומרון בתקופות ההלניסטית והרומית לאור תוצאות סקר ארכאולוגי, עבודת דוקטורט, אוניברסיטת בר-אילן, רמת גן 2018

== הערות שוליים ==

קטגוריה:השומרון: אתרים ארכאולוגיים
צ'לוואן

צ'לוואן (שם מדעי: Chalawan) הוא סוג נכחד של זוחל דמוי-תנין בסיסי ממשפחת הפולידוזאוריים, אשר חי בין היורה העליון עד הקרטיקון התחתון בתאילנד.

סוג זה התגלה בשנות ה-80 בתצורות פו קרדונג (Phu Kradung Formation) שבאיסאן, תאילנד וידוע מממצאי מאובנים בודדים שכללו שרידי לסת תחתונה מעט שטוחה וארוכה. לסת זו הייתה במשך זמן רב משוייכת למספר תנינים קדומים כמו הסונוסוכוס, אך ב-2013 הוגדר הסוג בידי ג'רמי אי. מרטין וצוות עמיתים. שם הסוג נקרא לכבוד ה"Chalawan" - מפלצת דמוית-תנין מסיפור תאילנדי - "קריי טונג" .

תנין זה היה קרוב רחוק של הסרכוסוכוס והיה בעל גולגולת ארוכה ומסיבית באורך של מעל 1 מטר. אורכו השלם לפי הערכות בין 7 או 8 מטרים ואף 10 מטרים, כך שהיה גדול ביותר. מבנה הלסתות התאים לנעילה על טרף אפשרי וככל הנראה הוא צד מתחת למים בדומה לגאוויאל מודרני.

בסוג נכללים כיום 2 מינים: Chalawan thailandicus ו-Chalawan shartegensis, אשר נמצא במחלוקת על תקפותו המדעית.

==קישורים חיצוניים==

==הערות שוליים==

קטגוריה:בעלי חיים שחיו ביורה עליון באסיה
קטגוריה:בעלי חיים שחיו בקרטיקון תחתון באסיה
קטגוריה:פולידוזאוריים
קטגוריה:מאובני טקסונים שתוארו ב-2013
גרידלוק

הדמיה של גרידלוק בו מספר צמתים חסומים והתנועה לא יכולה להתקדם
גרידלוק הוא סוג של עומס תנועה בצומת, שבו פקקי מכוניות חוסמים רשת שלמה של צמתים, דבר המביא את כל התנועה למצב של עצירה מוחלטת. המונח לקוח ממצב אפשרי בתכנון שתי וערב, שמאפשר לצמתים שנחסמים למנוע מהתנועה לזרום.

המושג משמש לעיתים בטעות גם כדי לתאר עומסי תנועה כבדים שבהם מהירות הנסיעה איטית מאוד. כמו כן, בשנים האחרונות השימוש במושג הורחב להצגת מצב שבו התנועה מגיעה לעצירה מוחלטת בגלל עומסים כבדים.

== גורמים ==
גרידלוק נגרם על ידי מכוניות שנכנסות לצומת לא פנוי. במצב זה למכוניות שמגיעות מהכיוון החוצה אין אפשרות לעבור את הצומת. אם מספר צמתים ייחסמו במקביל, המכוניות עלולות להיקלע לפקק שחסום בכמה כיוונים.

במדינות רבות חל איסור על נהגים להיכנס לצומת לא פנוי. בישראל, לתקנות התעבורה קובעת כי .

גרידלוק מובא לעיתים כדוגמה לדילמת האסיר. שיתוף פעולה בין הנהגים ימנע חסימת צמתים, מה שיועיל לכולם, אולם ייתכן שזה לא יקרה בגלל הרצון של כל נהג לקצר את זמן הנסיעה עבורו לאור חוסר הוודאות באשר לפעילות הנהגים האחרים, ובכך התנועה כולה תתעכב.

== השפעות ==
חסימת צומת בניו יורק
ההשפעה המיידית על הנהגים היא תסכול ועיכוב בזמני ההגעה ליעד. השפעה נוספת על הערים עצמן מוחמרת בגלל מבנה הרחובות שחסומים בבניינים משני צידיהם, מה שיוצר מעין "קניון אורבני" שלוכד זיהום אוויר.

== דוגמאות ==
=== סין ===
באוגוסט 2010 נוצר בכביש המחבר בין בייג'ינג וז'נגג'יקאו (Zhangjiakou) שבמחוז חוביי מה שנחשב לפקק התנועה החמור ביותר בעולם. הפקק ארך למעלה מ-100 ק"מ ונמשך מ-14 באוגוסט עד 26 באוגוסט, מתוכם לפחות 11 ימים של גרידלוק מוחלט, וכשלחלק מהנהגים לקחו יותר מ-5 ימים כדי לעבור את קטע הכביש הפקוק. הפקק נגרם כתוצאה משילוב בין עבודות בכביש ומאלפי משאיות פחם שעשו את נסיעתן היומית ממונגוליה הפנימית לבייג'ינג.

=== ברזיל ===
לפי מגזין הטיים, סאו פאולו סובלת באופן קבוע מהפקקים החמורים ביותר בעולם. ב-23 במאי 2014 נרשם הפקק החמור ביותר, באורך 344 ק"מ.

=== צרפת ===
למשך כמה שנים, פקק התנועה בצרפת מ-1980 בכביש המחבר בין פריז וליון הוגדר כגרוע ביותר בעולם.

== ראו גם ==
* קיפאון (מדעי המחשב)

== קישורים חיצוניים ==

== הערות שוליים ==

קטגוריה:תחבורה
קטגוריה:גודש תנועה
צב בריכה אסייתי ענק

צב בריכה אסייתי ענק (שם מדעי: Heosemys grandis) הוא מין של צב מהמשפחה צבי בריכה, אשר חי לאורך מספר בריכות טרופיות בדרום-מזרח אסיה במדינות: קמבודיה ווייטנאם ובחלק מלאוס, מלזיה, מיאנמר ותאילנד. הוא חי לאורך נהרות, נחלים, ביצות ושדות אורז ומצוי עד לגובה של כ-400 מטרים מפני הים. מין זה נתון בסכנת הכחדה חמורה בטבע.

==מאפיינים==
כשמו צב זה הוא מבין הגדולים שבין צבי הבריכה, אם כי קטן יותר ממינים כמו צב מלאי ענק או צב מקורה אדום-כתר ועדיין גדול יחסית באורך של 30 עד 34 ס"מ ולעיתים עד 43.5 ס"מ ומשקל של 3 עד 5 ק"ג, אם כי נמצאו גם פרטים במשקל 10 ק"ג. צב זה בעל שריון עבה וקמור בצבע חום והצידיים משוננים וכהים, אך אינם קוצניים כמו צבים קרובים. צבעו כהה יחסית בין שחור לחום דהוי, הראש אפור עד חום והשריון מכיל טבעות בהירות יותר עד כתומות כשלאורך מרכז הגב ישנו פס צהוב.

צב זה הוא אמפיבי וחי הן במים והן ביבשה, אך לרוב רק בקרבת מים מתוקים. הוא אוכל כל הניזון בין השאר מתולעים, חרקים, חלזונות, דגים, נבלות וצמחי מים ושאר צמחים.

המין מצוי בסכנה בעיקר עקב לכידה ואיסוף הצבים אלה כמזון ואו ככחיות מחמד לאורך חלק מאסיה וכן הוא נפגע עקב הסבת הקרקע לחקלאות, מה שפוגע בסביבתו ולעיתים מזהם אותה לגמרי.

== גלריה ==
<gallery>
Heosemys grandis, Giant Asian pond turtle (juvenile) - Tha Yang District, Phetchaburi (26885312273).jpg
Giant Asian Pond Turtle heosemys grandis.jpg
Heosemys grandis (juvenile, carapace).jpg
Heosemys grandis (carapace).jpg|שריון הצב
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:צבי בריכה
קטגוריה:תאילנד: זוחלים
קטגוריה:מיאנמר: זוחלים
קטגוריה:בעלי חיים שתוארו ב-1860
1846 בצרפת

שנת 1846 בצרפת הייתה השנה בה ציינה צרפת 859 שנות לאום.

== הנהגה ==
*מלך - לואי פיליפ, מלך הצרפתים
*ראש ממשלה - ז'אן-דה-דייה סו

== אירועים ==
*1 באוגוסט - נערכות בחירות כלליות בצרפת.
*19 בספטמבר - טענות להתגלות של מריה, אמו של ישו, בלה-סאלה שבצרפת.
*נמכר לראשונה משקה הדובונה.

== נולדו ==
*1 בינואר - ליאון דניס, פילוסוף וחוקר (נפטר ב-1927).
*4 באפריל -לוטראמון, משורר (נפטר ב-1870).
*8 במאי - אאמיל גאלא, אמן ומעצב רהיטים וזכוכית (נפטר ב-1904).
*21 במאי - לוק אוליבייה מרסון, צייר (נפטר ב-1920).
*11 ביולי - ליאון בלוי, כותב מסות ונובלות ומשורר (נפטר ב-1917).
*8 באוגוסט - אליזבת' רנו, מורה ופעילה חברתית (נפטרה ב-1932).
*21 באוגוסט - אטיין בזרי, קריפטואנליסט צבאי (נפטר ב-1931).
*2 בספטמבר - פול דרולד, סופר ופוליטיקאי (נפטר ב-1914).
*24 באוקטובר - דניס ז'אן אשיל לוקייר, היסטוריון (נפטר ב-1908).
*28 באוקטובר - 
**אלבר דובו-פילה, צייר וקצין (נפטר ב-1890).
**אוגוסט אסקופייה, שף ומסעדן (נפטר ב-1935).

=== ללא תאריך מדויק ===
*ארסן דרמסטר, פילולוג (נפטר ב-1888).

== נפטרו ==
(קטגוריה:צרפתים שנפטרו ב-1846)
*17 ביוני - ז'אן גספר דה בורו, שחקן ופנטומימאי (נולד ב-1796).
*25 ביולי - לואי בונפרטה, אחיו של נפוליאון בונפרטה (נולד ב-1778).
*16 באוגוסט - סילבן שארל ואל, ממקבלי עיטור מרשל צרפת (נולד ב-1773).

=== ללא תאריך מדויק ===
*תרזה אלבר, שחקנית (נולדה ב-1805).
*ז'אק אנטואן אדריאן דלור, גנרל (נולד ב-1773).

== קישורים חיצוניים ==

צרפת
קטגוריה:1846 בצרפת
קיץ אצל אריקה

קיץ אצל אריקה הוא סרט קולנוע ישראלי משנת 1992 בבימויה של דליה הגר, עם אלישבע מיכאלי, אלכס מונטה וינון בר נתן בתפקידים הראשיים.

דליה הגר כתבה את התסריט וביימה אותו כפרויקט גמר של החוג לקולנוע באוניברסיטת תל אביב.

היא זכתה בפרס ראשון בתחרות ע"ש גבי מוגרבי לבוגרי החוג. פרסים נוספים חולקו על המשחק (אלישבע מיכאלי), הפסקול (עמירם קימלמן), התסריט וההפקה.

==תקציר העלילה==
אורי (ינון בר נתן) הוא ילד בן 9, שהוריו (אסתי קוסוביצקי ושי שוורץ) נסעו לטיול ארוך באירופה ושלחו אותו לבלות את הקיץ אצל סבתו, אריקה (אלישבע מיכאלי), בגבעתיים.

אורי הוא אסטמטי וזקוק מדי פעם למשאף. הוא אוהב לשחק בכדור אך אריקה מחביאה את הכדור ודורשת ממנו שייתאמן בנגינה על החלילית שלו.

היא לוקחת אותו ללונה פארק ולבריכת רמב"ם בה הוא שוחה, בעוד היא מרכלת עם חברותיה שושנה וחנה (חנה ריבר ורות גלר).

אריקה היא שחקנית ותיקה ששיחקה עוד בתיאטרון המטאטא. כעת היא מתכוננת לאודישן להצגה בה צריכה לשיר שיר ברומנית למרות שאינה מבינה את השפה. היא עושה חזרות על השיר ביחד עם אורי. אריקה היא אשה בודדה ואורי מכניס שמחה לחייה למרות הוויכוחים ביניהם.

לבניין נכנס דייר חדש, גבר בודד בשם יעקב (אלכס מונטה). אריקה ואורי נפגשים אתו בחנות הירקות והוא לא מרבה לדבר. אורי מבין שמדובר בשני אנשים בודדים ומנסה לשדך ביניהם. הוא כותב מכתב (בשגיאות כתיב) בשם יעקב בו הוא מביע את רצונו להיפגש עם אריקה.

אורי מבקר אצל יעקב ומתברר שיעקב גוזר מודעות אבל מהעיתונים ומדביק אותם באלבום. אריקה מזמינה אותו לדירתה והוא מספר לה שהוא יליד רומניה, אלמן ופנסיונר מחברת החשמל. היא מציעה ללכת לסרט בקולנוע רב חן בתל אביב והם הולכים ברחוב דיזנגוף שלובי ידיים, מתיישבים בכיכר דיזנגוף ומפטפטים עד ששכחו להיכנס לקולנוע.

יעקב מרוצה ומודיעה לאריקה שכעת הוא בריא בנפשו וזרק את כל מודעות האבל. הוא לובש חליפה ועניבה ומגיע לדירת אריקה עם זר פרחים. אריקה מופתעת ממנו ובעיקר מבקשת הנישואין שלו ומשיבה לו בשלילה.

יעקב המדוכא חוזר לדירתו ונכנס למרפסת. אורי קורא לעברו שלא יקפוץ ויעקב אומר שאפשר לדחות זאת למחר.

הכל נגמר כשהוריו של אורי חוזרים מאירופה ולוקחים אותו. הוא נפרד בצער מאריקה שנשארת בודדה עם סיגריה בפיה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אלישבע מיכאלי
|אריקה
|
|-
|אלכס מונטה
|יעקב
|
|-
|ינון בר נתן
|אורי
|
|-
|יוסי סגל
|
|בעל קיוסק
|-
|חינה רוזובסקה
|
|שכנה
|-
|רות גלר
|חנה
|חברה
|-
|חנה ריבר
|שושנה
|חברה
|-
|אסתי קוסוביצקי
|
|האמא
|-
|שי שוורץ
|בני
|האבא
|}

==קישורים חיצוניים==

* 
* [https://cinemaofisrael.co.il/קיץ-אצל-אריקה/ קיץ אצל אריקה], בספר הקולנוע הישראלי
* [https://jfc.org.il/movie/44871-2/ קיץ אצל אריקה], בארכיון הסרטים הישראלי

קטגוריה:סרטי 1992
קטגוריה:סרטים ישראליים
קטגוריה:סרטים בעברית
יחסי אזרבייג'ן–ירדן

יחסי אזרבייג'ן–ירדן הם היחסים הבילטרליים שבין הרפובליקה של אזרבייג'ן לבין ממלכת ירדן. לאזרבייג'ן שגרירות בעמאן, ולירדן שגרירות בבאקו.

== היסטוריה ==
ירדן הכירה בעצמאות אזרבייג'ן ב-28 בדצמבר 1991, ושתי המדינות כוננו יחסים דיפלומטיים ב-13 בפברואר 1992. אזרבייג'ן פתחה שגרירות בעמאן ב-28 במאי 2006, וירדן פתחה שגרירות בבאקו כשנה מאוחר יותר, ב-5 במאי 2007.

ב-31 במרץ 2014 הוקמה בפרלמנט הירדני קבוצה בין-פרלמנטרית משותפת לשתי המדינות. ב-15 ביולי 2014 הוקמה קבוצה נוספת בסנאט הירדני.

ירדן תומכת באזרבייג'ן בסכסוך בנגורנו קרבאך.

== יחסים כלכליים ==
בשנת 2010 עלה היקף הסחר בין המדינות ב-38.5% לעומת השנה הקודמת. בסתיו 2011 נערכה לראשונה ההתכנסות של הנציבות המשותפת לתחבורה.

באפריל 2022 שתי המדינות חתמו על מזכר הבנות שכולל חבילת השקעות הדדיות שנועדו להמריץ את היחסים הכלכליים ביניהן.

בשנת 2020, שווי הסחורות שייצאה ירדן לאזרבייג'ן עמד על 3.47 מיליון דולר, בהשוואה לסחורות בשווי 340 אלף דולר שאזרבייג'ן ייצאה לירדן. הסחורות שירדן ייצאה לאזרבייג'ן כוללות בין השאר ניטרטים וחומרי הדברה.

== קישורים חיצוניים ==

* [https://oec.world/en/profile/bilateral-country/aze/partner/jor, המסחר בין אזרבייג'ן וירדן], באתר OEC

== הערות שוליים ==
סטניסלב בילינקי

סטניסלב סרגייוביץ' בילינקי (באוקראינית: Станіслав Сергійович Біленький; נולד ב-22 באוגוסט 1998) הוא כדורגלן אוקראיני המשחק בעמדת החלוץ בעירוני טבריה מליגת העל.

==קריירה==
בילינקי התחיל את הקריירה שלו במחלקת הנוער של שחטאר דונצק ממנה עבר בגיל 14 לזו של אולימפיק דונצק. בעונת היה מלך שערי הליגה לנוער עם 16 שערים. ב-31 במאי 2017 ערך את הופעת הבכורה שלו בקבוצה הבוגרת בניצחון 0-2 נגד זוריה לוהנסק. ב-27 ביולי ערך את הופעת הבכורה שלו בזירה האירופית בתיקו 1-1 נגד פאוק סלוניקי, שהייתה גם ההופעה של אולימפיק בזירה האירופית.

בקיץ חתם בדונאיסקה סטרדה מליגת העל הסלובקית. ב-19 באוגוסט 2018 ערך את הופעת הבכורה שלו בקבוצה בתיקו נגד 3-3 א.ס. טרנצ'ין. בקיץ הושאל לזגלמביה סוסנוביץ' מליגת העל הפולנית עד לסיום העונה, אולם במהלך השנה חזר לאוקראינה כאשר הושאל לרוך לבוב.

בפברואר הושאל לדינמו ברסט מליגת העל הבלארוסית במדיה כבש 13 שערים בעונה זו.

בעונת שיחק בדינמו טביליסי מליגת העל הגאורגית.

בחלון העברות של ינואר חתם במכבי נתניה מליגת העל.

ב-28 ביוני 2024 חתם בעירוני טבריה מליגת העל. במחזור השני מול בית"ר ירושלים, כבש בתוספת הזמן את שערו הראשון במדי עירוני טבריה והביא לנצחון הראשון של הקבוצה בליגת העל.<ref></ref>

==תארים==
; רוך לבוב
*הליגה האוקראינית הראשונה: 

; דינמו טביליסי
*ליגת העל הגאורגית: 

==קישורים חיצוניים==

==הערות שוליים==

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:דונצק: כדורגלנים
קטגוריה:כדורגלני אולימפיק דונצק
קטגוריה:כדורגלני דאק 1904 דונאיסקה סטרדה
קטגוריה:כדורגלני רוך לבוב
קטגוריה:כדורגלני דינמו ברסט
קטגוריה:כדורגלני דינמו טביליסי
קטגוריה:כדורגלני מכבי נתניה
קטגוריה:כדורגלני עירוני טבריה
קטגוריה:כדורגלנים זרים בישראל
קטגוריה:ספורטאים זרים בסלובקיה
קטגוריה:ספורטאים זרים בפולין
קטגוריה:ספורטאים זרים בבלארוס
קטגוריה:ספורטאים זרים בגאורגיה
קטגוריה:ספורטאים אוקראינים בישראל
קטגוריה:אוקראינים שנולדו ב-1998
אווי רצ'י

אווי רצ'י (; נולדה ב-30 באפריל 1990) היא זמרת, שחקנית ומנחת טלוויזיה אלבנית.

== קורות חייה ==
רצ'י נולדה ב-30 באפריל 1990 בדורס שבאלבניה, וגדלה באתונה, בירת יוון. את אהבתה למוזיקה פיתחה כשהייתה צעירה בזכות אמה, שהופיעה כזמרת מקצועית בקונצרטים ולימדה נגינה על צ'לו. אביה היה ביוכימאי. רצ'י למדה נגינה על פסנתר ופיתוח קול. ביוון השתתפה במספר אירועים מוזיקליים שונים בעיקר כסולוסטית, אם-כי לעיתים הצטרפה למקהלה גדולה או ליוותה את המבצעים עם פסנתר. כמו כן, היא פיתחה קריירה גם כדוגמנית.

בשנת 2010 הוציאה את הווידאו קליפ הראשון שלה לשיר "I Ngjan Asaj", שהופק על ידי פרו-וידאו. זה היה שיתוף הפעולה הראשון שלה עם המלחין פלורי מומאסי, והוא הפך ללהיט בקרב מדינות הבלקן. בדצמבר הוציאה את "Dhe Jemi Te Dy" לאור. את מילות השיר חיבר מומאסי, והקליפ שלו הופק על ידי אנטרמדיה. הוא קיבל את פרס "עריכת הווידאו הטובה ביותר" מטעם איגוד תעשיית ההקלטות האלבני.

רצ'י ביצעה את שיר הנושא של הסרט Lover.S, בו שיחק פרנצ'סקו טראוורס. הווידאו קליפ שלו צולם בפירנצה שבאיטליה. לאחר מכן הוציאה את להיט הקיץ "Si Limonade" ועיבוד מחדש ל-"Jeton Tek Ti Remix", שהופק על ידי די ג'יי אריאן. רצ'י גם הגישה תוכנית מוזיקלית משלה בשם "World and Retro Music" ברדיו פלר. היא סיימה את לימודיה באוניברסיטת פירנצה, קיבלה תואר ראשון בתקשורת, רדיו ועיתונות, ובהמשך גם תואר שני באותו התחום.

בדצמבר 2020 השתתפה בקדם האלבני לאירוויזיון 2021 עם השיר "Tjerr". שנה לאחר מכן ניסתה את מזלה פעם נוספת עם "Më duaj". באוקטובר 2022 רשות השידור האלבנית דיווחה כי רצ'י עתידה להשתתף במהדורה ה-61 של פסטיבלי אי קנגס עם השיר "Ma kthe". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד.<ref></ref> מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה רצ'י.

==קישורים חיצוניים==

== הערות שוליים ==

קטגוריה:זמרות אלבניות
קטגוריה:משתתפי פסטיבלי אי קנגס
קטגוריה:ילידות 1990
רליגיה

רליגיה: בית למחשבה דתית הוא כתב עת המוקדש לעיון רב־תחומי בפנומן הדתי: פילוסופיה וסוציולוגיה של הדת, ביקורת החילון, מחשבת ישראל ופילוסופיה, היסטוריה, מדע הדתות ועוד.

כתב העת מופק על ידי מרכז "קדם", מבית תנועת "עזרא", ויוצא לאור במתכונת חצי שנתית החל משנת תשפ"א (2020).

==תכליתו של כתב העת==
לדברי עורכי כתב העת, "רליגיה" הוקם על מנת למלא פער שקיים בדיונים הרווחים במרחב הציבורי והאינטלקטואלי על הדת; אלו מתבססים על תזת החילון ועל אידאולוגיות חילוניות בנות המאה הי"ט, בעוד שבאוניברסיטאות רבות ברחבי העולם כבר מתקיים סדר יום שונה ואיזון מושגי אחר בין דת וחילון. כך נכתב במבוא לגיליון הראשון של כתב העת:

עורכי כתב העת אף מציגים מצב זה כ"טרגדיה" עבור חילונים ודתיים כאחד:
.

==מבנה וסגנון==
כל גיליון בכתב העת מורכב ממספר מדורים קבועים: מדור מבואות, המכיל סקירות תמטיות מקדימות שנכתבו על ידי חברי המערכת; מדור גנזים, המפרסם מחדש טקסטים מכוננים על הדת; מדור מסה, ובו מסות מקוריות; מדור שיחות, המתעד שיחות וראיונות עם אנשי רוח והגות; מדור תרבות, העוסק בתופעות דתיות בתחום התרבות; ומדור מחקר, שבו מובאים מחקרים אקדמיים עדכניים בחקר הדת – לרוב בתרגום משפות אחרות. בנוסף לכך, בין דפי כתב העת מתפרסם גם מדור שירה, שמבקש לשמש כבמה לשירה על אודות הדת.

==כותבים==
במשך השנים התפרסמו בכתב העת מאמרים, מסות ושיחות מאת הוגים ואנשי רוח בולטים, כגון חביבה פדיה, הרב עדין שטיינזלץ, רודני סטארק, צ'ארלס טיילור (פילוסוף), הרב אורי שרקי, אלי שיינפלד, סמדר שרלו, אלסדייר מקינטאייר, בני לוי, אלן פינקלקראוט, יורם חזוני, ויליאם קוואנו, הרב יצחק ליפשיץ, פיני איפרגן, ברונו לאטור, אדם סליגמן, אורי צבי גרינברג, הרב אמנון דוקוב, הלל צייטלין, ועוד.

עורכי כתב העת הם עוז בלומן ומתנאל בראלי, ומערכת כתב העת כוללת את שאול דה מלאך, אהוביה גורן, אביטל לוי וזאב גינזבורג. עורכי מדור השירה הם משה ולדמן ואשרי ברוך. עורך מדור תרבות הוא יצחק כהן.

==קישורים חיצוניים==
* [https://www.kedemcenter.com/category/religia/ אתר האינטרנט של רליגיה]
* [https://hashiloach.org.il/רליגיה-בית-למחשבה-דתית/ סקירת הגיליון הראשון של כתב העת], מאת צור ארליך, כתב העת השילוח
* [https://7minim.wordpress.com/2022/08/15/rlsl/ סקירת הגיליון הרביעי של כתב העת], מאת תומר פרסיקו
* [https://www.nli.org.il/he/journals/NNL-Journals997009538172205171/NLI מידע על "רליגיה"] בקטלוג "מרחב" של הספרייה הלאומית

קטגוריה:ישראל: כתבי עת